Document ID: 31993L0001

Komisijas Direktīva 93/1/EEK
(1993. gada 21. janvāris),
ar ko groza Direktīvu 77/535/EEK par to dalībvalstu tiesību aktu tuvināšanu, kuri attiecas uz mēslošanas līdzekļu paraugu ņemšanu un analīzi
(mikroelementu analīzes metodes)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 18. decembra Direktīvu 76/116/EEK par to dalībvalstu tiesību aktu tuvināšanu, kas attiecas uz mēslošanas līdzekļiem [1], kurā jaunākie grozījumi izdarīti ar Direktīvu 89/530/EEK [2], un jo īpaši tās 9. panta 2. punktu,
tā kā ar Līguma 8.a pantu izveido telpu bez iekšējām robežām, kurā nodrošina preču, pakalpojumu un kapitāla brīvu apriti, kā arī personu brīvu pārvietošanos;
tā kā ar Direktīvu 89/530/EEK papildina un groza Direktīvu 76/116/EEK attiecībā uz mikroelementiem: boru, kobaltu, varu, dzelzi, mangānu, molibdēnu un cinku, kas ir mēslošanas līdzekļos;
tā kā ar Komisijas Direktīvu 77/535/EEK [3], kurā jaunākie grozījumi izdarīti ar Direktīvu 89/519/EEK [4], paredz Kopienas mēslošanas līdzekļu oficiālu kontroli, lai pārbaudītu atbilstību to Kopienas noteikumu prasībām, kas attiecas uz mēslošanas līdzekļu sastāvu un kvalitāti; tā kā Direktīva 77/535/EEK jāpapildina, lai varētu pārbaudīt arī tos mēslošanas līdzekļus, uz kuriem attiecas Direktīva 89/530/EEK;
tā kā, ņemot vērā ierosinātās rīcības jomu un ietekmi, šajā direktīvā paredzētie Kopienas pasākumi ir ne tikai nepieciešami, bet arī obligāti noteikto mērķu sasniegšanai, tā kā šos mērķus dalībvalstis nevar sasniegt, rīkojoties atsevišķi, un tā kā to sasniegšana Kopienas līmenī jau ir paredzēta Direktīvā 76/116/EEK;
tā kā šajā direktīvā paredzētie pasākumi ir saskaņā ar atzinumu, ko sniegusi Mēslošanas līdzekļu tirdzniecības tehnisko šķēršļu novēršanas un tehniskās modernizēšanas direktīvu komiteja,
IR PIEŅĒMUSI ŠO DIREKTĪVU.
1. pants
Šīs direktīvas pielikuma tekstu pievieno Direktīvas 77/535/EEK II pielikumam.
Šīs metodes izmanto, lai Kopienas mēslošanas līdzekļos kvantitatīvi noteiktu visus mikroelementus, kuru deklarētais saturs ir 10 % vai mazāks.
2. pants
1. Dalībvalstīs stājas spēkā noteikumi, kas vajadzīgi, lai līdz 1993. gada 31. decembrim izpildītu šīs direktīvas prasības. Dalībvalstis par to tūlīt informē Komisiju.
Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka procedūru, kas jāievēro, izdarot šādas atsauces.
2. Dalībvalstis dara zināmus Komisijai savu tiesību aktu noteikumus, ko tās pieņem jomā, uz kuru attiecas šī direktīva.
3. pants
Šī direktīva ir adresēta dalībvalstīm.
Briselē, 1993. gada 21. janvārī

Labels: 17
19
16
6
15